Source: https://peda.net/opetussuunnitelma/ko2/pvo/otl/yvkjy/j
Timestamp: 2020-01-24 12:09:00+00:00
Document Index: 2230084

Matched Legal Cases: ['§36', '§36', '§36', '§36', '§36', '§36', '§35', '§36', '§36', '§36', '§36']

Peda.net > Opetussuunnitelmat > Keski-Savon OPS 2016 > Keski-Savon perusopetuksen opetussuunnitelma > 2. Opetuksen toteuttamisen lähtökohdat > Yhteinen vastuu koulupäivästä ja yhteistyö > Järjestyssäännöt
Keski-savon kuntien järjestyssääntöpohja
Nämä perusperiaatteet ovat jokaisen kunnan järjestyssääntöjen pohjalla. Kukin kunta/koulu tarkentaa järjestyssääntöjä omassa koulukohtaisessa oppilashuoltosuunnitelmassa.
Keski - Savon koulujen järjestyssäännöt
Koulun järjestyssääntöjen tehtävänä on luoda perusta koulutyön kasvatuksellisten ja opetuksellisten tavoitteiden saavuttamiselle, kouluyhteisön turvallisuudelle ja viihtyisyydelle. Järjestyssäännöt ohjaavat jokaista kouluyhteisön jäsentä vastuuseen päivittäisestä työskentelystä ja kasvattavat oppilasta tulevaa elämää varten.
4) Koulu laatii yhdessä huoltajien ja oppilaiden kanssa toimintaohjeet käytännön järjestelyistä, asianmukaisesta käyttäytymisestä, koulun omaisuuden käsittelystä sekä oleskelusta ja liikkumisesta koulurakennuksessa ja koulun alueella.
1) Oppilaan tulee osallistua opetukseen säännöllisesti (35§).
2) Jos oppilas ei tule kouluun, on huoltaja heti ensimmäisenä poissaolopäivänä velvollinen ilmoittamaan syyn luokanohjaajalle. Opettaja antaa hyväksyttävästä syystä luvan enintään 3-5 päivän poissaoloon kunnan hallintosäännön mukaan, sen luokan oppilaalle, jonka valvonta hänelle kuuluu. Koulun rehtori myöntää oppilaalle luvan tätä pidempään poissaoloon. Lupa anotaan kirjallisena. Huoltaja huolehtii oppilaan koulutyön edistymisestä loman aikana.
3) Oppitunnit alkavat ja päättyvät täsmällisesti työjärjestyksessä ilmoitettuna ajankohtana. Oppituntien ulkopuolisessa toiminnassa noudatetaan erikseen sovittuja työaikoja. Oppilaan on suoritettava tehtävänsä tunnollisesti ja käyttäydyttävä asiallisesti (35§). Oppituntikäyttäytymiseen on erilliset koulun toimintaohjeet.
4) Välituntien aikana on yleensä poistuttava luokkatiloista. Välituntikäyttäytymiseen on määritelty koulun toimintaohjeet.
5) Ruokailussa on noudatettava koulun antamia toimintaohjeita.
8) Koulun omaisuutta tulee käsitellä huolellisesti. Omaisuuden vahingoittumisesta tai katoamisesta aiheutuva korvausvelvollisuus määräytyy vahingonkorvauslain (412/1974) mukaan. Vahingosta ilmoitetaan oppilaan huoltajalle (2013/1267).
1) Kasvatuskeskustelu (35a§/ 2013/1267). Kasvatuskeskustelun määrää rehtori tai opettaja.
2) Jälki-istunto (§36).
3) Kotitehtävien laiminlyönnistä opettaja voi jättää oppilaan enintään yhdeksi tunniksi koulun jälkeen tekemään tehtäviä (§36)
4) Kirjallinen varoitus (§36), jonka antaa rehtori.
5) Opettaja voi määrätä oppilaan poistumaan jäljellä olevan oppitunnin ajaksi valvottuun tilaan, jos oppilas uhkaa muiden/omaa turvallisuutta (§36).
6) Häiritsevän ja turvallisuutta vaarantavan oppilaan poistamiseen luokasta opettajalla ja rehtorilla on oikeus käyttää välttämättömiä voimakeinoja (§36 b).
7/ Oppilaan osallistuminen opetukseen voidaan evätä enintään jäljellä olevan työpäivän ajaksi hänen väkivaltaisen tai uhkaavan käyttäytymisensä vuoksi tai jos opetus hänen häiritsevän käyttäytymisensä vuoksi kohtuuttomasti vaikeutuu (§36).
8) Koulun opettaja tai rehtori voi kasvatuksellisista syistä määrätä oppilaan puhdistamaan tai uudelleen järjestämään oppilaan tahallaan tai huolimattomuuttaan likaaman tai epäjärjestykseen saattaman koulun omaisuuden tai tilan (§35)
9) Rehtorilla tai opettajalla on oikeus ottaa haltuunsa opetusta tai oppimista häiritsevä esine tai aine (§36d) ja oikeus tarkastaa oppilaan mukana olevat tavarat ja säilytystilat sekä vaatteet päällisin puolin (kaksi henkilöä paikalla) (§36e)
10) Rikkeen ollessa vakava oppilas voidaan erottaa määräajaksi, enintään kolmeksi kuukaudeksi (§36 a) kunnan hallintosäännön mukaisesti.
Oppilaan kuulemisesta kasvatuskeskusteluun ja kurinpitoon liittyvissä asioissa sekä huoltajan oikeudesta tiedonsaantiin on säädetty perusopetuslaissa (§36a-h).
2) Kiusaamistilanteiden ehkäisemiseksi ja selvittämiseksi Keski - Savon kouluissa on käytössä kiusaamisen vastainen suunnitelmat. Suunnitelmat uudistetaan 1.8.2016 mennessä Opetushallituksen ohjeistuksen mukaisesti.